Победа на Байдън ще влоши положението на въглищата в САЩ Идеята на демократа да „ екологизира “ икономиката ще ускори премахването на въглищата от енергийния микс на страната , смятат от Moody ' s Investors Service Евентуална победа на демократа Джо Байдън на предстоящите президентски избори в САЩ на 3 ноември би ускорила свиването на дела на въглищата в общия енергиен микс на страната , споделя вицепрезидентът на Moody ' s Investors Service и водещ анализатор на въглищния сектор Бен Нелсън в бележка до клиенти . Поставяйки „ екологизирането на икономиката “ в центъра на възстановяването на САЩ от пандемията , бившият вицепрезидент в кабинета Обама Джо Байдън неговата енергийна политика „ ще има значителни негативни последици за индустрията на термалните въглища “ в САЩ , смята Нелсън , цитиран от S & P Global Platts . Списъкът с компании , посочени в бележката като потенциално засегнати , включва имена като Alliance Resource Partners LP , Arch Resources Inc . , Consol Energy Inc . и Peabody Energy Corp . , поради тяхната „ значителна “ експозиция спрямо въглищата . Байдън обещава , че ако бъде избран , ще реализира план за 2 трлн . долара за съживяване на американската икономика чрез федерални инвестиции в инфраструктура и чиста енергия . Част от този план се отнася се отнася до декарбонизацията на американския енергиен сектор до 2035 г . , което би " увеличило натиска върху компаниите за комунални услуги и производителите на енергия да намалят емисиите “ на парникови газове , което ще свие търсенето на въглища . " Въглищните електроцентрали ще бъдат засегнати по - силно и по - бързо ( от плана ) , в сравнение с другите изкопаеми горива ( включително природния газ ) " , казва анализаторът . „ По - специално нерегулираните производители на електроенергия биха били пряко изложени на пазарните ефекти на новите екологични разпоредби , тъй като те не биха могли да възстановят увеличените разходи за спазване на изискванията , което ще доведе до намаляване на въглищните мощности " , изтъква още Нелсън . Доналд Тръмп се кандидатира за президент през 2016 г . , като обеща да подкрепи американската въглищна индустрия и да се противопостави на постепенното прекратяване на въглищните централи . Усилията на Тръмп да спаси въглища чрез дерегулация до голяма степен не успяха да съживят търсенето на ресурса на фона на ниските цени на газа и засилващия се екологичен , социален и управленски натиск върху комуналните услуги от страна на инвеститорите . " Въпреки че очакваме втората администрация на Тръмп да продължи да популяризира политическа програма , която обикновено е благоприятна за въгледобивната промишленост , усилията до този момент са недостатъчни , за да се обърне спадът в търсенето , започнал в края на предишното десетилетие години " , изтъква Нелсън .